Kari Rakkola

**Kari Olavi Sakari Rakkola** (s. 31. joulukuuta 1960 Helsinki) on suomalainen näyttelijä ja teatteriohjaaja, joka on työskennellyt vuodesta 1992 lähinnä Wienissä. 

## Ura
Kari Rakkola syntyi ylikonemestari Valdemar Rakkolan ja Hely Surakan perheeseen. Hän on näytellyt 1980-luvun alusta lähtien. Koulutuksensa hän on saanut muun muassa Teatterikorkeakoulussa Helsingissä ja Odin-teatterissa Tanskassa. Lisäksi hän erikoistui fyysiseen teatteriin muun muassa Yves Lebretonin (Decroux-metodi) ja Eugenio Barban ja Carita Rindellin (Grotowski-metodi) johdolla.

Rakkolalla oli useita kiinnityksiä vuosina 1981–1992: Teatteri 41, Seinäjoen kaupunginteatteri, Rauman kaupunginteatteri ja Kotkan kaupunginteatteri. Hän teki niin ikään freelance-töitä vuosina 1984–1987 eri teatterissa, kuten Suomen Kansallisteatteri sekä elokuvat ja televisio.

Rakkola muutti Itävaltaan vuonna 1992. Vuodesta 1993 vuoteen 2003 hän oli näyttelijänä Serapionsteatterissa ja Odeonissa. Itävallassa hän on näytellyt sekä teattereissa, elokuvissa että televisiossa.

Elokuvissa Rakkolalle on langennut usein ”pahisten” rooleja sekä äärimmäisiä luonnerooleja. Saksalainen elokuvalehti VIRUS antoi hänelle 2007 tittelin "Newcomer-Killer des Jahres" elokuvasta Auf bösem Boden.

Rakkola perusti teatteriryhmän Zenith Productions, joka käsittelee yhteiskunnallisia ja sosiaalipoliittisia aiheita. Zenith Productions on tuottanut Rakkolan ohjauksessa kymmenenä vuonna Schönbornin palatsin sisäpihalle kokeellisen fyysisen kesäteatterin (2015–2024).

Rakkola on opettanut näyttelijäntyön fyysisiä tekniikoita pääaineena Grotowski-metodi muun muassa diverCITYLAB-Akatemiassa Wienissä, Sibelius-Akatemiassa Helsingissä sekä Egyptissä ja Ranskassa. Hän on toiminut vuodesta 2007 kehonkielen opettajana Itävallan vanhimmassa yksityisessä teatterikoulussa, Schauspielschule Kraussissa.

Freelance-näyttelijätöiden ohessa Rakkola on toiminut vuodesta 2013 laulajana Tango Mononen -orkesterissa. 

## Valikoidut teatterityöt
*Herra Puntila ja hänen renkinsä Matti, Matti, ohjaus Erkki Aura
*Romeo ja Julia, Romeo, ohjaus Ossi Räikkä
*Don Cristobal, Don Cristobal, ohjaus Pauli Joronen
*Ronja Ryövärintytär, Birk, ohjaus Markku Savolainen
* 17 + 4, teatterijohtaja, ohjaus Erwin Piplits, Odeon, Wien 1995
* Kullervo, Kullervo, ohjaus Kari Rakkola, Odeon, Wien 1995
* Hupsu kreivitär, lumpun keräjä, ohjaus Peetra Jendrzejek, Theater Sägewerk, Aspang 2008 
* Urheat, Marko Tapper, ohjaus Katariina Lahti, Seinäjoen kaupunginteatteri 2010
* Die Reichsgründer oder das Schmürz, Schmürz, ohjaus Babett Arens, Theater Scala Wien 2018 
* Minihorror, Mini, ohjaus Asli Kislal, diverCITYLAB Wien 2023
* Nach der Wahl sind wir nicht mehr so lustig, ohjaus Asli Kislal, diverCITYLAB Wien 2024

## Valikoitu filmografia (elokuva ja televisio)
* 1990: Rundi
* 1996: Päärooli
* 1996: Hyvä veli
* 1999-2006: Tom Turbo
* 2000: Heimkehr der Jäger
* 2003: MA 2412 - Die Staatsdiener
* 2005: Ainoa
* 2006: Kupetzky
* 2007: Auf bösem Boden
* 2008: Harvoin tarjolla
* 2009: L’affaire Farewell
* 2012: Vier Frauen und ein Todesfall
* 2013: Hopped Up - Friedliche Droge
* 2016: Angriff der Lederhosenzombies
* 2017: [Die Migrantigen]]
* 2020: Beautiful Wounds
* 2021: Schachnovelle
* 2023: Die Theorie von Allem
* 2023: Mandy und die Mächte des Bösen
* 2024: Biester
* 2024: Der Metzger - Mordstheater
* 2025: Schrille Nacht 2

## Palkinnot
•2024 Ehdolla Nestroy-Preis kategoriassa "Beste Off-Produktion" näytelmästä Minihorror (Ensemblen jäsen, rooli Mini, diverCITYLAB)

•2025 Sylvi Kekkosen-rahaston kulttuuri palkinto elämäntyöstä 

## Lähteet
*
*Kari Rakkola Internet Movie Databasessa IMDb (englanniksi)
*Kari RakkoladiverCITYLAB kosivulla (saksaksi)

### Viitteet